[{"text_idx": "#000001", "text": "Rick Falkvinge asertas ke Brazilo estas la nura lando en situacio por disrompi el la monopolo de au\u0306torrajtoj"}, {"text_idx": "#000002", "text": "C\u0302i tiun merkredon, la 25-an de julio, la svediano Rick Falkvinge, fondinto de la unua Pirata Partio en la mondo, prelegis pri la temo \u201cKopirajta Reg\u0302imo kontrau\u0306 Civilaj Liberecoj\u201d dum la programo de la 13-a Forumo Internacia pri Softvaro Libera (fisl13), en Porto Alegre. En la okazaj\u0302o, solidigita kiel la plej granda el la g\u0302enro en Latin-Ameriko, Falkvinge asertis ke la monopoloj de kopirajto estas iluzio kiun la industrioj kreas por teni netus\u0302ebla sian ekonomian povon kaj kiu minacas la civilajn rajtojn. En c\u0302i tiu kunteksto, Brazilo havus nekompareblan gravecon. Lau\u0306 la aktivulo, Brazilo estas la sola kiu povas rompi tiujn kodojn. \u201cBrazilo estas antau\u0306en-irinta en la percepto pri la potencialo de interreto doni voc\u0302on al personoj kaj havas kondic\u0302ojn disvolvi modelon kie c\u0302iuj povas kunhavigi tion, kion ili volas. Estas necese nutri leg\u0302ojn kiuj igos tiujn praktikojn arkaikaj, c\u0302ar, en la realaj\u0302o, ili jam estas tiaj\u201d, li notis."}, {"text_idx": "#000003", "text": "Por Falkvinge, la monopolo de la au\u0306torrajtoj estas limigo al la rajtoj pri proprieto kaj bezonas revizion. Li ekzempligis tion, kion li konsideras \u201cvera iluzio\u201d kaj inversigo de la moralo kreita de la kopirajta industrio. \u201cSe mi ac\u0302etos seg\u0302on kaj ricevos la kvitancon, la produkto estas mia kaj povas uzi kaj meti g\u0302in tien kien mi volas, neniu kontestas. Se mi ac\u0302etos DVD-on, g\u0302i ne estos mia, mi ne povas g\u0302ui g\u0302in iel ajn, kvankam mi havas egalan kvitancon kiel tiu de la seg\u0302o, kvazau\u0306 tiu produkto ne estis produktita kaj distribuita industriskale\u201d. Falkvinge aldonas: \u201cla industrio disvastigas la mesag\u0302on ke havi la eblon kunhavigi au\u0306dvidaj\u0302ojn estas malmorala, perforto. Fakte, la monopolo estas malmorala, g\u0302i bridas la mondon. Ili ne povas malkonstrui la civilajn rajtojn ec\u0302 se ili ne sukcesas havi monprofiton de alimaniere, ec\u0302 se ili c\u0302esigas ekzisti... Novaj industrioj estas aperontaj kaj tiel estas\u201d."}, {"text_idx": "#000004", "text": "Demandita pri la fluo de mono por la artistoj se kopirajto c\u0302esigus ekzisti, li estis firma kaj asertis ke tio estas strategio kiu jam estas parto de la ludo por geopolitika kaj ekonomia regado. \u201cJam estis realigita esploro kiu montris ke nur 1% de la artistoj ricevis monon de tantiemo per tiu sistemo de kopirajto. Estas lertaj\u0302o de la industrio, falsa argumento. La kreemo fluas alimaniere kaj ekzemplo estas YouTube\u201d, li subtenis."}]